Täna hommikul «Terevisioonis» esinenud majandus-  ja kommunikatsiooniministeeriumi energeetika ala asekantsler Einari Kisel põhjendas küttepuude hinnatõusu mullusest karmist talvest tingitud nõudluse kasvuga.    Kisel kinnitas tele-eetris, et küttepuude hinnad on praegu tõepoolest tõusuteel ning seda eelkõige seetõttu, et läinud talvel kütsid inimesed oma varud paljuski ära ja nii on nõudlus kasvanud.    Lisaks märkis ministeeriumi esindaja, et mingi osa küttepuudeks kõlbulikust materjalist kasutatakse nüüd ka elektrijaamades.    Samas on tegemist väikse kogusega ja see küttepuude hindasid Kiseli sõnul mõjutanud pole. Peamiselt kasutatakse elektri tootmiseks raie- ja puidujäätmed, mis elamute kütmiseks ei sobi.    Tarbija24.ee